PLANINSKO DRUŠTVO CELJE MATICA                                                                          Celje, 21. 7. 2010 

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

 NA ŠVAJCA VISOKE GORÉ … 

DOM,  4545 m,  od PETKA do NEDELJE,  30. JULIJA do 1. AVGUSTA 2010 

LE OKOLI STO VRHOV 

NA ALPSKEM LOKU JE VIŠJIH OD 4000 METROV IN VSI SO V ZAHODNIH ALPAH. 

NAJGOSTEJE SO POSEJANI OKOLI MONT BLANCA PA V VALIŠKIH ALPAH, WALLISER ALPEN. 

SLEDNJE POVEZUJEJO PRELAZA SIMPLON IN VELIKI SVETI BERNARD, 

LOČUJEJO PA DOLINO REKE RONE OD AOSTE, KI PO NJEJ BUČI DORA BALTEA. 

K RONI STA OBRNJENI STRANSKI DOLINI MATTERTAL IN SASS FEE. 

LOČI JU VERIGA ŠTIRITISOČAKOV SKUPINE MISCHABEL, KAR SICER POMENI. LE Mistgabel. 

SKUPINI NAČELJUJE DOM, NAJVIŠJI POPOLNOMA ŠVICARSKI VRH, 

KI SO GA KRSTILI ŠELE LETA 1833 PO STOLNICI V SIONU OB RONI. 

PODOBNO KOT JE Valentin Stanič IZ GORICE DOLOČIL VIŠINO TRIGLAVA, 

JE KANONIK IN ZEMLJEMEREC Josef Anton Berchtold, 1780 – 1859, IZ SIONA PRVI IZMERIL DOM. 

VABIMO VAS NA ZAHTEVNEJŠI TRIDNEVEN IZLET NA DOM 

V SIJAJNO DRUŠČINO Z MATTERHORNOM IN MONTE ROSO  NAD ZERMATTOM. 

S POSTAJALIŠČA NA GLAZIJI PRI NOVEM GRADBIŠČU OB LJUBLJANSKI CESTI V CELJU 

SE Z NAROČENIM AVTOBUSOM ODPRAVIMO ŽE V ČETRTEK ZVEČER, 29. JULIJA OB 22:00. 

NEMARA NAM BOSTA NOČNI HLAD IN MIR DOVOLILA SPOKOJNO NOČ 

MED VOŽNJO ČEZ MEJNI PREHOD FERNETIČI IN PO AVTOMOBILSKI CESTI A4 

MIMO SEVERNIH ITALIJANSKIH MEST OD BENETK DO MILANA. 

PO CESTI A8 ZAVIJEMO K VELIKEMU JEZERU, LAGO MAGGIORE, OB VZNOŽJU ALP. 

IZ KAMNOSEŠKE DOMODOSSOLE, 277 m, SE ČEZ PRELAZ SIMPLON, 2009 m, 

PREKOBALIMO V ŠVICARSKO ALPSKO MESTO BRIG, 648 m, OB HUDOURNIŠKI GORNJI RONI. 

ŽE PO NEKAJ KILOMETRIH VOŽNJE OB NJENEM TOKU ZAVIJEMO V VISPU, 600 m, 

V STRANSKO DOLINO MATTERTAL IN SKLENEMO VOŽNJO V VASI RANDA, 1409m. 

DO KONCA DOLINE V ZERMATTU MANJKA LE ŠE DOBRIH 10 km. 

MIMO VAŠKE CERKVICE KRENEMO VKREBER. V STRMO REBER LÄRCHBERG 

IN PO 2 urah IN POL PREČKAMO EVROPSKO POT, EUROPAWEG, 

KI SKORAJ PO RAVNEM OBIRA REBRA NAD DOLINO MATTERVISPE. 

V BLIŽINI STOJI OD LETA 1999 EVROPSKA KOČA, EUROPAHÜTTE, 2220 m. 

PRIBLIŽNO TOLIKO ČASA VZAME TUDI NADALJNI VZPON DO DOMHÜTTE, 2940 m,.

POT ČEZ SKALNO STOPNJO JE OPREMLJENA Z RAZNIMI POMAGALI. 

V KOČI PRENOČIMO, A SE ŠE OB SOJU ČELNIH SVETILK ODPRAVIMO PROTI VRHU DOMA. 

NA VIŠINI okoli 3200 m STOPIMO NA LEDENIK FESTIGLETSCHER IN SE NAVEŽEMO. 

V NEKOLIKO VAROVANI SKALNI GREBEN NA LEVI STOPIMO NA VIŠINI okoli 3600 m, 

ČEZENJ PA STOPIMO NA SEDLU FESTIJOCH, 3723 m, KJER JE FRÜHSTÜCKPLATZ. 

PO ZAJTRKU SESTOPIMO NA LEDENIK HOHBERGGLETSCHER. 

OBIČAJNA GAZ SE OGNE PODROČJU LEDNIH PODOROV IN ZAVIJE PROTI LENZJOCHU, 

A ŠE POD SEDLOM JO UBEREMO PO SEVERNEM POBOČJU NAŠE GORE. 

ČEZ ZAHODNI PREDVRH, 4479 m, DOSEŽEMO DOM, 4545 m, PO DOBRIH 6 urah. 

PO SVOJIH SLEDEH SESTOPIMO MIMO DOMHÜTTE, 2940 m, V EUROPAHÜTTE, 2220 m. 

KO SE V SLEDNJI ODPOČIJEMO, JO ZJUTRAJ MAHNEMO V RANDO, 1407 m. 

PRED VRNITVIJO DOMOV SI DOPOLDNE PRIVOŠČIMO SPREHOD PO ZERMATTU, 1606 m... 

PRI SEBI IMEJMO OSEBNO, PLANINSKO IN EVROPSKO ZDRAVSTVENO IZKAZNICO. PA CHF! 

ZA VZPON POTREBUJEMO CEPIN, DEREZE IN PLEZALNI PAS, TUDI ČELADO, 

PA ŠE GAMAŠE, ROKAVICE, LEDENIŠKA OČALA, MAŽO, TOPLA OBLAČILA, IDR. 

DODATNE PODATKE O OPREMI IN CENAH V KOČAH DOBIMO OB PRIJAVI NA STANETOVI 20. 

PRISPEVEK ZA STROŠKE PREVOZA LAHKO PORAVNAMO V DVEH OBROKIH PO 75,00 evrov. 

                                               USPEŠEN VZPON NA STREHO ŠVICE!                               Tone Primožič 

